Японскія школьнікі з вялікай цікавасцю распытвалі пра беларускую адукацыю. Было відавочна, што яны ўжо шмат ведаюць пра нашу краіну. Асабліва незвычайным ім падалося двухмоўе, даведаліся дзеці і пра вывучэнне японскай мовы ў Беларусі. А пытанні пра паступленне ў беларускія ўніверсітэты можна лічыць кампліментам: відаць, за некалькі тыдняў, праведзеных у Беларусі, многія захацелі вярнуцца сюды, каб атрымаць вышэйшую адукацыю.